b'\n_START_ARTICLE_\nApeliavimas \xc4\xaf motyvus\n_START_PARAGRAPH_\nApeliavimas \xc4\xaf motyvus yra login\xc4\x97 argumentacijos klaida, daroma tuomet, kai apie teiginio teisingum\xc4\x85 ar klaidingum\xc4\x85 sprend\xc5\xbeiama i\xc5\xa1 teiginio autoriaus motyv\xc5\xb3. \xc5\xa0i klaida laikoma viena i\xc5\xa1 prie\xc5\xa1 \xc5\xbemog\xc5\xb3 klaidos variacij\xc5\xb3. Taip pat labai da\xc5\xbenai argumentuojama ne tikru motyvu, o tik motyvo galimybe.\n_START_SECTION_\nArgumentacija\n_START_PARAGRAPH_\nGyvenime \xc5\xa1is argumentas da\xc5\xbenai b\xc5\xabna racionalus, kadangi suinteresuotas asmuo klaiding\xc4\x85 teigin\xc4\xaf gali bandyti pateikti, kaip teising\xc4\x85. Praktikoje taip labai da\xc5\xbenai ir vyksta. Ta\xc4\x8diau suinteresuotumas, net jei jis tikras, formaliosios logikos po\xc5\xbei\xc5\xabriu nieko nesako apie teiginio teisingum\xc4\x85 ar klaidingum\xc4\x85 \xe2\x80\x93 asmuo lygiai taip pat gali b\xc5\xabti suinteresuotas pateikti teising\xc4\x85 teigin\xc4\xaf. Tod\xc4\x97l apeliavimas \xc4\xaf motyvus geriausiu atveju gali b\xc5\xabti prie\xc5\xbeastis kriti\xc5\xa1kiau \xc5\xbei\xc5\xabr\xc4\x97ti \xc4\xaf teigin\xc4\xaf ir jo \xc4\xafrodymus, bet jokiu b\xc5\xabdu negali b\xc5\xabti \xe2\x80\x9e\xc4\xafrodymas\xe2\x80\x9c d\xc4\x97l teiginio klaidingumo. Apeliavimas \xc4\xaf motyvus da\xc5\xbeniausiai naudojamas teigini\xc5\xb3 sukritikavimui. Apgynimui kartais naudojamas atvirk\xc5\xa1\xc4\x8dias jo variantas, sakoma, kad teiginys A yra teisingas, kadangi jo autorius nesuinteresuotas A teisingumu. Tai yra tokia pati login\xc4\x97 klaida, net ir nesuinteresuoti asmenys gali suklysti.'